*Par iepirkumu procedūras “Autobusu diagnostikas līnijas izbūve Vestienas ielā 35 un Kleistu ielā 28” (ID Nr. RS/2023/78) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi iesniegumu ar lūgumu sniegt atbildes uz jautājumu par iepirkuma procedūras “Autobusu diagnostikas līnijas izbūve Vestienas ielā 35 un Kleistu ielā 28” (ID Nr. RS/2023/78) (turpmāk – iepirkuma procedūra) nolikuma prasībām.

**1. jautājums:**

Identifikācijas Nr. RS/2023/78 vairākas neskaidrības, ja ir runa par moderna aprīkojuma iepirkumu, kurš ir vismaz tehniskā līmeņa ziņā, atbilstošs aprīkojumam kādu šobrīd uzstāda tehniskās apskates stacijās.

Izpētot specifikāciju šķiet, ka norādītie parametri un komponenti ir ņemti no kāda konkrēta ražotāja pirms daudziem gadiem izstrādātiem risinājumiem (piem. USB konverteri un dažādi moduļi, kuri modernam datora vadības bremžu stendam pēc būtības nav vajadzīgi?

Šajā sakarībā vēlos uzdot dažus jautājumus par iepirkuma procedūras Identifikācijas Nr. RS/2023/78 nolikuma tehniskajiem parametriem.

**1.atbilde:**

Pasūtītājs skaidro, ka tirgus izpētes ietvaros tehniskā specifikācija ir gatavota izvērtējot dažādu ražotāju piedāvātās iekārtas un izvēloties tehniski atbilstošu risinājumu Pasūtītāja saimnieciskās darbības vajadzību nodrošināšanai.

**2. jautājums:**

Par “Hidraulisko spēļu detektoru”

1.1. Hidrauliskā spēļu detektora specifikācijā (punkts 1.2.) norādīti kustīgo plašu izmēri 850x1030mm. Vai vispār tiek izskatīts piedāvājums, ja piedāvātie plašu izmēri ir atšķirīgi no norādītajiem?

1.2. Hidrauliskā spēļu detektora specifikācijā (punkts 2.) norādīts “Komplektā distances vadības pults ar kabeli”. Punkts 3. norādīts “Bezvadu distances vadības pults ar radio signāla vadību”. Kāda vadības pults būtu jāpiedāvā?

**2.atbilde:**

Informējam, ka pamatojoties uz Iepirkuma komisijas 04.12.2023. lēmumu veikti grozījumi iepirkuma nolikumā. Lūdzam skatīt grozījumus Pasūtītāja mājaslapā un Elektronisko iepirkumu sistēmā.

**3. jautājums:**

Par “Bremžu pārbaudes stendu”

2.1. Specifikācijā (punkts 6.7) norādīts “Ruļļu garums max 1000mm”. Lietošanas komfortam šobrīd, protams, tiek lietoti ruļļi ar garumu virs 1000mm, īpaši, ja bremžu stenda specifikācija paredz divus pārbaudes ātrumus vieglajam un kravas transportam un autobusiem. Vai šajā iepirkumā garāki ruļļi tiek akceptēti?

2.2. Specifikācijā (punkts 7.) norādīts “ 2 ātrumu pārbaude 2.6 un 5.2km/h kravas automašīnu pārbaudes iekārtai. CSDD normatīvi nosaka ātrumu līdz 6km/h. Vai lielāks ātrums par norādīto nolikumā tiek akceptēts?

**3.atbilde:**

Informējam, ka pamatojoties uz Iepirkuma komisijas 04.12.2023. lēmumu veikti grozījumi iepirkuma nolikumā. Lūdzam skatīt grozījumus Pasūtītāja mājaslapā un Elektronisko iepirkumu sistēmā.

**4. jautājums:**

Punktā 44. norādīts “Hidrauliska ruļļu bloka pacelšana izcēlums apt. 15cm”. CSDD normatīvi nosaka “Bremžu ruļļu bloks hidrauliski vai pneimatiski paceļams vismaz 200mm augstumā no sākotnējās pozīcijas. Kura norma būtu prioritāra?

**4.atbilde:**

Informējam, ka pamatojoties uz Iepirkuma komisijas 04.12.2023. lēmumu veikti grozījumi iepirkuma nolikumā. Lūdzam skatīt grozījumus Pasūtītāja mājaslapā un Elektronisko iepirkumu sistēmā.

**5. jautājums:**

Vai punktā 19.,20.,21. norādītā tehniski un morāli novecojuša LED displeja vietā tiek akceptēts elektronisks displejs lielformāta monitora vai TV veidā visu uzskaitīto mērījumu pārskatāmai vizualizācijai?

**5.atbilde:**

Informējam, ka pamatojoties uz Iepirkuma komisijas 04.12.2023. lēmumu veikti grozījumi iepirkuma nolikumā. Lūdzam skatīt grozījumus Pasūtītāja mājaslapā un Elektronisko iepirkumu sistēmā.

Iepirkumu komisijas priekšsēdētāja Karīna Meiberga